Luigi Cherubini

Luigi Cherubini (14. september 1760 – 15. märts 1842) oli itaalia helilooja, kes veetis suurema osa oma loomeaastatest Prantsusmaal.

Luigi Cherubinit peetakse klassitsismi ja romantismi ühenduslüliks. Ta alustas muusikuteed Itaalias, kus toodi lavale mitu tema varasemat ooperit. Pariisi asus elama enne Prantsuse revolutsiooni. 

Cherubini lõi oma tähtsamad ooperid Pariisis Napoleoni valitsusaja alguses:
"Medea" (1797)
"Kaks päeva" (vahel nimetusega "Veekandja", 1800)
"Anakreon" (1803).
Siis sattus ta Napoleoniga vastuollu ja siirdus 1805. aastal Viini, kus tutvus Haydni ja Beethoveniga. 1816. aastal sai Cherubini Pariisi konservatooriumi professoriks, hiljem direktoriks.

Cherubini õpilaste hulka kuulusid Daniel Auber ja Jacques Halévy (Bizet' õpetaja).

Kategooria:Klassitsismiajastu heliloojad
Kategooria:Itaalia heliloojad
Kategooria:Auleegioni komandörid
Kategooria:Père-Lachaise'i kalmistule maetud
Kategooria:Sündinud 1760
Kategooria:Surnud 1842